open-index/open-wikipedia-markdown huggingface dataset:
Fission nuclear

La **fission nuclear** a l'è una reazzion nuclear indova che el nucli atomegh d'un element chimegh pesant, compagn de l'urani-235 o del plutoni-239) el decad in tochei pussee piscinit, o ben cont un numer atomegh pussee bass, inscì de dà foeura un bell poo de energia, volta anca per i standard del decadiment radioativ.

'Sto process chi el po capità in natura, despess in di grote piene de urani, o el po vesser menad inanz cont un bombardament de neutron, che l'è el sistema doperad incoeu per fà i reator nuclear e per i prime armi atomeghe, compagne de Little Boy che l'ha colpid Hiroshima e Fat Man, che l'ha colpid Nagasaki. 'Sti armi chi, ciamade *bombe A*, inn stade in larga part sostituide di bombe termonuclear.

Un material bon de vesser passad per la fission el gh'ha dent, rispet a la soa massa, milion de voeulte l'energia de 'n classegh carburant, ma i so prodot a inn assee radioativ e donca de gestì con di mesure de sigurezza aposta.

## Riferiment
*Britannica

## Alter proget

## Vos corelade
*Fusion nuclear
*Propulsion nuclear
*Fission freggia
*Material fissil
Selezzion del folball de l'Israell

La **** (**' in lengua local, sornomenada **') la rapresenta l&#39;Israell en di competizzion del ballon e l'è gestida da la . L'è dent a la UEFA e a la FIFA.

In pè del , ol so mistar l'è  e la sgiuga i partide in cà al . 

## Ligam da foeura
*[ Sit ofizzial]

## Oltar proget
Stema de Bust Grand

El **stema de Bust Grand** el representa el center pussee grand del Volt Milanes e l'è fad su de 'n scud partid orizontal, con sora el ross e sota l'arsgent, el tut con do B de color invertid, e in quell sota una fiama.

## Storia
El stema l'è stad riportad sgiamò del secol quell de quindes, e l'era riportad sia senza che con la fiamella. L'è riportad anca in sul Dom de Milan, desgià che i Vescont eren i cont de Bust Grand, insema al vegg stema, che 'l gh'ha dent l'agnus Dei, simbol del patron San Giovann Batista, ciamad "stema composit", insema a quell di vegg cont, i Marlian, e a la Bissa di Vescont.

## Riferiment
*Bustocco.com
Colon

El **colon** a l'è el trat final de l'aparad digerent de vari vertebrad, che 'l serviss, pussee che a ciapà i nutrient, compagn de l'intestin sutil, a ciapà aqua e sal e a sintetizà, a travers del microbiota, varie vitamine. 

In di mamifer, insema al ret e al cech, el fa su l'intestin gross.

## Riferiment
*Treccani
## Alter proget

## Vos corelade
*Canal anal
*Carcinoma del colon-ret
*Colonscopia
*Megacolon
*Colon irritabel
Nu Puppis

**Nu Puppis** (ν Pup / ν Puppis) a l’è ona stella giganta azura de magnitudin 3,17 situada in la costellazzion de la Popa. L’è distanta 423 ann lus del sistema solar.

## Osservazzion
La se troeuva in de l’emisfero celest austral in su la linea de sgiontadura in fra i stelle Sirio e Canopo, sossenn pussee arenta a la segonda. La sua posizzion moderatament austral la fa in manera che questa stella chì la sia osservabil specialment de l'emisfero sud, indoe che se po vedélla alta in del cel in la banda temperada; inveci in de l'emisfero boreal la soa osservazzion l'è pussee penalizada, specialment foeura de la soa banda tropical. Desgià che l’è de magnitudin 3,2, a se pò vardàlla anca di picoi center urban senza difficoltà, siben che on cel minga ecessivament inquinad el sia pusse indicad per individoàlla.

El temp miglior per vardàlla in del cel seral l’è compres dedent di mes in fra desember e masg; in de l’emisfero sud a l’è visibil anca a l’inviada de l'inverna, grazzie a soa declinazzion austral de la stella, inveci in de l’emisfero nord la po vesser osservada domà in del cors di mes de la tarda estad boreal.

## Carateristiche fisiche

La stella l’è ona giganta blu de class spetral B8III; i modei de evoluzzion preveden che ona stella de 5 masse solar, compagn de la Nu Puppis, la sia nassuda come ona stella de class B pressapoch 95 million de ann fa, e e l’habia terminad la fusion de l'idrogen in del so nucli d’ona quai miara de ann. Adess a l’è ‘dree a slargàss foeura, e de chì a di temp relativament curt in su scala di stelle la vegnarà ona giganta rossa

La gh’ha ona magnitudin assoluta de -2,39, e a considerà la radiazzion ultravioleta emessa, l’è sbarlusenta 1340 volte pussee del Sol. La Nu Puppis la gh’ha anca on picola variabilità, d’on quai centesim de magnitudin; on quai databeiz i la cataloghen come variabil cefeide inveci alter come variabil Beta Cephei

## Note
Segnal stradal de oblegh

I **segnai stradai de oblegh** inn quei segnai stradai che dann di oblegh per i utent de la strada. A diferenza di segnai stradai de proibizzion, che disen a la sgent quell che gh'hann no de fà, 'sti segnai chi disen quell che gh'è de fà.

In la pupart del mond inn di serc bloeu con di segn bianch, fann ecezzion la pupart de l'America latina, che la dopera anca o domà di segnai bianch con contorn ross, el Canada, che 'l dopera di segnai bianch cont el contorn verd, e Stat Unid, Australia, Ecuador e 'n quaj paes american che ja dopera no.

De la convenzion de Vienna in sui Segnai Stradai a inn considerad 'na sotacategoria di segnai de regolamentazzion e poden vesser de du tipi: A, bloeu con contorn bianch, e B, bianch con contorn ross.

## Riferiment
*ONU

## Alter proget
Brahmagupta

El **Brahmagupta** (598 – 668) a l'è stad un matemategh e astronom indian, cognossud soratut per la soa oeuvera *Brahmasphuta Siddhānta*, o ben la prima tratazzion cognossuda, foeura del sistema Maya che l'era descognossud fina a la descoverta di Americhe, a tratà el zero 'me un numer, tant de provà a definì la soa division.

L'ha dad, comunque, vari contribut a l'algebra: l'ha studiad i soluzzion di equazzion de segond grad e l'è stad el prim a trovà di soluzzion per l'equazzion diofantea sgeneral *ax + by = c*, con a e b numer intregh.

## Riferiment
*Sapere.it

## Alter proget

## Vos corelade
*Formula de Brahmagupta
Stema de Sest San Giovann

El **stema de Sest San Giovann** el representa, dent de un scud sannitegh arsgent, un castell ross con di torr conligade de 'n compass. El stema l'è decorad de 'na corona de làvor e 'l gh'ha la corona de cità.

## Storia
El stema l'è recent e ducumentad intorna ai agn de l'unità d'Italia, se pensa che 'l vegn de quell di Puricelli-Guerra, tant che un stema compagn el gh'è dent a la Villa Puricelli Guerra. El compass, inveci, l'è assee spantegad in di stema di cità cont el nom "Sest" (se ved quell in provincia de Vares o de Fiorenza), desgià che l'è 'n istrument de navigazzion, compagn de 'n sestant, e donca el rend el stema 'n arma parlant.

## Riferiment
*Heraldry Wiki
Averardo Buschi

L**'Averardo Buschi** (Telgat, 1853 - Rò, 1877) a l'è stad un poeta italian, autor in lombard e italian.

## Biografia
Nevod, de part de la mam, del poeta leches Antonio Ghislanzoni, el par che 'l so talent el fuss vegnud foeura de sgiovin, e l'è probabel che i so prime poesie fussen de quand che 'l gh'haveva dodes agn. El par che 'l fuss anca intenzionad a fà su un giornal in dialet milanes, roba che però l'ha mai fad, anca perchè l'è mort propi sgioven a vintquater agn.

L'ha inventad la maschera tipega de l'Alt Milanes del *Pidrin*.

## Oeuvere
La pupart de quell che 'l se sa in su de lu a l'è grazzia al Gaitan Crespi, che l'ha riportad varie soe poesie. La pupart eren scrivude in d'un milanes leterari citadin, ma l'ha provad anca a scriver di poesie "mascherade" in d'un dialet alt milanes, compagne de *A contra i tass*, *La creazion d'ol mond*, *In d'ol mond da la part da là* e *ol Pidrin a tajàttar*. In la poesia *el Guggin* gh'è inveci un gran *ariosism*, o ben *zila*, tipegh de l'area comasca.

La soa oeuvera *La tegnoeula* a l'è deventada, cont el temp, una filastroca popolar, cantada e musegada de tancc autor.

## Regord

A Milan gh'hann dedicad una via in del quarter de Lambraa.

## Riferiment
*Antologia Lombarda 
*La tegnoeula

## Bibliografia
*POESIE IN LOMBARDO di AVERARDO BUSCHI, con note del Peder Cociancich, 2018
Flask

**Flask** a l'è un micro-framework per el Web scrivud in Python, fondad in su l'istrument Werkzeug WSGI e in sui template Jinja2. Nassud in del 2004, in principi 'me pess d'avril, l'è deventad cont el temp vun di framework web pussee important scrivud in Python, dree apena a Django. L'è propi linsger, e 'l gh'ha no tante de fonzion e librarie, foeura che per un quaj sistema de sigurezza.

## Riferiment
*Sit ofizzial
Hrdlořezy

**** a l'è un comun de la Cechia, part de la Boemia Central e del distret de Mladá Boleslav.

## Riferiment
*CCRE 

## Alter proget
Domenico Bosatelli

El **Domenico Bosatelli** (Alzan, 3 de dicember 1933 - 13 de sgiugn 2022) a l'è stad un imprenditor italian, fondator in del 1970 de Gewiss, azienda de eletronega, del che l'è stad president fina al 2020.

L'è stad nomnad cavaller del lavorà del president Scalfaro in del 1994 e gran ofizzial de l'Orden al Merit de la Republega Italiana in del 2005. In del 2003 l'Università di Studi de Bergom ghe dà 'na laurea honoris causa in ingegneria mecanega e in del 2018 l'Istitut Tecnegh Pietro Paleocapa gh'ha dad un diploma honoris causa de perit mecatronegh.

## Riferiment
*È morto Domenico Bosatelli, il Cavaliere del Lavoro visionario: creò dal nulla la Gewiss
Istitut Tecnegh Pietro Paleocapa

L**'Istitut Tecnegh Pietro Paleocapa** a l'è 'na scoeula tecnega de Berghem, vuna di pioeu vegge de la zona.

## Storia
L'istitut el nass come scoeula de cusid indel 1885, gestida d'una comission de industriai de la bergamasca e con l'ajut de la cambra de comercc e 'ndel 1910, dopo de un bell poo de domande di imprese, l'è vert un laboratore publegh. Indel 1908 l'ira stacc facc soeu el cors de sira per operari modellista e fonditor, vulid di industrie de la zona.

Del 1930, per i norme del fascismo, gh'ira i cors de chimega tintoria, de filadura e tessidura e de mecanega eletriga, e i restava i vari cors de la domenega per i operari. 'ndel 1934 i è vercc i cors de radiotecnegh, vulicc del ministeri de la guerra, e quei de sira per i grancc senza lavorà. Del 1944 el gh'è pioeu 'l cors de preparazzion ma el cors el deventa de sinch agn, coi prim du per preparàss.

Semper dopo del fascismo el perd tancc studencc de la banda de Milan, che i se trasferiss ai istitucc Ettore Conti, Galilei e Ettore Molinari. La resta, de toeute i manere, una scoeula de riferiment per el tessil in toeuta la Lombardia.

## Adresse
Incoeu gh'è 'sti cors, toeucc part di issé ciamad istutut tecnegh tecnologegh
*Informatega e telecomunicazzion
*Eletronega, eletrotecnega e automazzion
*Mecanega, mecatronega e energia
*Sistema moda

Gh'è anch di cors de sira e di cors de Istitut Tecnegh Superior organizad 'nsema a la Confindustria.

## Bibliograféa
*Tesi de dotorad

## Ligam de foeu
*Sit ofizzial
Eletricità

L**'eletricità** a l'è l'insema di fenomen fisegh sociad a la presenza e al moviment de materia che la gh'ha una carega eletriga, conligad a quell del magnetism, cont el che el fa su l'eletromagnetism, 'me descrivud di equazzion del Maxwell.

I esempi pussee visibil e naturai de l'eletricità inn i fulmen, che inn di scareghe eletrighe, compagne del foeugh del sant Elmo, e l'eletricità statega. Quand che i omen hann imparad a generàlla e doperàlla, s'inn viste semper pussee robe che la doperen, compagn del rescaldament eletrigh e de l'inluminazzion eletriga.

A bon cunt, l'eletricità a l'è a la bas del mond che gh'è incoeu, sia per la soa capacità de fà un lavorà, sia per la possibilità de menà inanz di dacc, che poeu l'eletronega la podarà elaborà.

## Riferiment
*Treccani

## Alter proget

## Vos corelade
*Tension eletriga
*Corrent eletriga
*Cav eletrigh
*Volta tension
*Energia eletriga
*Eletrostatega
*Black out
*Folgorazzion
Backwoods Barbie

El ***Backwoods Barbie*** l’è l’albom quell di quarantadu del Dolly Parton e ‘l prim a vesser stad miss foeura de l’etichetta discografica trada insema del Parton, la Dolly Records. El titol de l’albom e del toch col sò nom a l’è on riferiment a la famosa pigota Barbie prodota del Mattel, vista come simbol de l'ideal di bellezza *glamour* che diversi volte el Parton l’ha ametud di havé cercad de imità in la creazzion del sò aspet.

## El disch
El *Backwoods Barbie* l’è classificad come albom de sgener cauntri "mainstream". El gh’ha dent trè cover e noeuv composizzion originai del Parton. L'albom el gh’ha havud on bon sucess de vendite, a andà denter in classifica a posizzion 48 e poeu a rampegà  fina a la segonda posizzion. In la seconda setimana l’ha vendud pressapoch 27000 copie. In compless l'album l’ha vendud olter 200000 copie in di Stat Unid.

El prim singol, *Better Get to Livin*, l’è stad miss foeura in del setember del 2007 in su iTunes e l’è rivad a la posizzion 48 in de la classifica de "Hot Country Songs" del *[[Billboard]]*; el video, realizad de l’Amy Sedaris, el gh’ha havud on bon sucess in di classifiche setimanai del CMT. El second singol, *Jesus & Gravity*, el gh’ha havud anca lù on sucess discret sucess, conl rivà a la posizzion 56. El terz singol, *Shinola*, l'è stad men incavigiad e l’è andad nò denter in de la classifica; de tute i manere, el video corrispondent l’ha otegnud di bon risultad, col rivà a la prima posizzion in fra i video pussee trasmetud in sul canal de CMT dedicad al cauntri. El video de pussee de sucess de l’albom, a bon cunt, l’è sta del quart, *Drives Me Crazy* (cover del toch *She Drives Me Crazy* dei Fine Young Cannibals) che ‘l s’è metud in posizzion 35.

Il tor promozzional de l’albom l’ha tocad i Stat Unid, el Canada e l’Europa.

## Trace
Tucc i toch a inn del Dolly Parton foeura che indove che lì’è specificad diversament.

# *Better Get to Livin* (Dolly Parton e Kent Wells)
# *Made of Stone*
# *She Drives Me Crazy* (Roland Gift e David Steele)
# *Backwoods Barbie*
# *Jesus & Gravity* (Betsy Ulmer e Craig Wiseman)
# *Only Dreamin*
# *The Tracks of My Tears* (Smokey Robinson, Warren Moore e Marvin Tarplin)
# *The Lonesomes*
# *Cologne*
# *Shinola*
# *I Will Forever Hate Roses*
# *Somebody's Everything*

De l’albom a inn stade misse foeura diverse edizzion con trace bonus, version live de toch sgiamò miss foeura del Parton (*I Will Always Love You*, *The Grass Is Blue*, *9 to 5*, *Jolene, *Two Doors Down, *Baby I'm Burning*) e a n’è stada metuda in comerc on’edizzion "deluxe" con tré toch in studi inediti (*Rose of My Heart*, *Hallelujah Holiday*, *Berry Pie*).

## Note


## Ligam de foeura

* 
* Backwoods Barbie presso dollyon-line.com
Teorema de Pitagora

El **teorema de Pitagora** a l'è vun di teorema pussee important de la geometria euclidea che 'l stabiliss la relazzion fondamental in tra i lat de 'n triangol retangol. A l'è considerad un cas special del teorema del cosen.

## Riferiment
*Britannica

## Alter proget
Articoi de la Confederazzion

I **Articoi de la Confederazzion** inn stad un acord in tra i tredes colonie che s'inn s'cepade del Regn Unid per fà su i Stat Unid d'America, che l'ha fad de prim quader de governo per el Stat apena fad su. Aprovad in del 1777 e entrad in vigor, dopo de la ratifega di Stat, in del 1781, faseven su un governo central debol, che 'l gh'haveva domà un parlament, e domà i poder che i Stat vedeven ben in man a un Re, o ben deciarà la guerra - cont el consens de noeuv Stat - fà de giudes ultem per i controversie in tra i Stat e fà la politega foresta, e l'era finanziad domà di contribuzzion di Stat. Domà la Confederazzion la podeva havégh un'armada, ma ai Stat gh'era domandad de tegnì una Milizzia pronta e adestrada.

In del 1786 vari Stat s'inn incontrad per superà i barrere protezzionisteghe in tra de lor e in del 1787 l'è ciamada una convenzion per mudà i articoi, che in del 1789 la tira foeura quella che incoeu l'è la Costituzzion di Stat Unid, che la fa su un esecutiv e un sistema di tribunai federai.

## Riferiment
*Test

## Alter proget

## Vos corelade
*Union Perpetua
*Vetocrazzia
*Cort d'Apell in Cas de Catura
Central nuclear de Caors

La **central nuclear de Caors** a l'è stada una central nuclear a urani poch arichid e moderad a aqua lingera de 860 MW de potenza, con reator nuclear a aqua bujenta, sit a Zerb, frazzion de Caors, in provincia de Piasenza.

Verta in del 1981 e sarrada in del 1986 per permeter el cambi del carburant, a l'è pu pizzada dopo di referendum del 1987, che hann menad i vari governi a fermà el nuclear in Italia, e in del 1990 l'è smorzada del tut. L'ha dad foeura 29 TWh in la soa vita util.

## Riferiment
*ARPAE

## Alter proget

## Vos corelade
*Energia nuclear in Italia
Bantustan

I **bantustan** a inn stad di Stat fad su del Sudafrica in del so territori e in quell de l'Africa del Sud Ovest, la Namibia d'incoeu, per fàgh stà denter i negher, 'me part de la politega de apartheid per partìj di bianch.

El termen, nassud a la fin di agn 1940 a tacà insema la parolla "Bantu" ("popol" in vari lengov Bantu) e "stan" (territori in persian), l'era vist 'me pegiorativ, e donca el governo el preferiva "homelands", o ben "patrie".

I prim inn nassud cont el Bantu Authorities Act del 1951, in del 1959 i so competenze inn slargad del Promotion of Bantu Self-government Act. In del 1970 el Bantu Homelands Citizenship Act el cava via la citadinanza del Sudafrica ai negher, e in del 1971 l'è passad el Bantu Homelands Constitution Act, che 'l stabiliss i bas de l'independenza e autonomia de 'sti Stat. Per el 1984 tucc i bantustan del Sudafrica eren autonom e a quater, o ben Transkei, Bophuthatswana, Venda e Ciskei, eren stad deciadad independent, anca se domà el Sudafrica ja recognosseva inscì. A bon cunt, gh'haveven besogn comunque di forze sudafricane per la pupart di so afar e l'obietiv del governo, che l'era de mandà via del territori de lu controllad tucc i negher, l'è stad minga realizad, desgià che domà el 40% de la popolazzion negra la viveva in d'un bantustan.

In del 1985 el president Pieter Willem Botha l'ha did che 'l governo l'havaria pu cavad la citadinanza ai negher, che anzi havarien podud fà domanda per otegnìlla indree. El Frederik Willem de Klerk, deventad poeu anca lu president, l'ha did inveci che i negher eren necessari a l'economia del Stat e che l'era fallad lassài per agn senza representanza politega e, quand che l'è rivad al poder, l'ha nonziad che l'havaria recognossud pu di bantustan independent. La pupart del Partid Nazzional a l'epoca la sperava in d'una forma de confederazzionism in tra bianch e negher, ma a la fin con la vitoria eletoral del Nelson Mandela in di prime elezzion multi-razza inn stad sbatud sgiò e fad tornà in del Sudafrica, roba che l'è capitada per la pupart in pas, anca se in d'un quaj sit gh'è stada de la resistenza. Vari leader di bantustan, comunque, inn entrad in politega in del noeuv Sudafrica.
__NOTOC__
## Lista di bantustan
### Sudafrica
*Independent
**Transkei
**Bophuthatswana
**Venda
**Ciskei
*Autogovernad
**Lebowa
**Gazankulu
**QwaQwa
**KwaZulu
**KwaNdebele
**KaNgwane

### Africa del Sud Ovest
*Autonom
**Ovamboland
**Kavangoland
**Est Caprivi
*Domà con consili legislativ
**Namaland
**Rehoboth
**Damaraland
*Minga autonom
**Hereroland
**Tswanaland
**Bushmanland
**Kaokoland
## Riferiment
*Treccani

## Alter proget

## Vos corelade
*War Relocation Authority
*Propiska
*Volkstaat
*Hukou
*Passaport interno
Desgrazzi de Giovannin Bongee

***Desgrazzi de Giovannin Bongee*** (anca *Desgrazzi del Giovannin Bongee*) a l'è una poesia del Carlo Porta vegnuda foeura in del 1812, che la cunta i desgrazzi de 'n om, marid fedel e operari che 'l lavora tant, apont el Giovannin Bongee, che 'l parla a 'n *Lustrissem* de quell che ghe capita, o ben di angherie che 'l subiss di soldad franzes e di sgent che voeulen fà i so afar con la mier che, anca se inrabid, el subiss senza podé fà nagot.

## Influenza in su la literadura
Se pensa che 'l Lissander Manzon l'habia ciapad ispirazzion del Bongee per scriver el Renz di du moros.

## Riferiment
*Desgrazzi de Giovannin Bongee: poesia di Carlo Porta 
*I personaggi – Il popolo milanese

## Bibliografia
*Desgrazzi de Giovannin Bongee tradotte in 13 lingue - Regione Lombardia - 2021
Congo (fium)

El **Congo** a l'è un fium de l'Africa equatorial longh 4'374 km, el segond pussee longh del continent dopo del Nil e 'l segond al mond per portà d'aqua, dopo del Rio di Amazon. El da el nom a du Stat: la Republega Democratega del Congo, indova che 'l scorr per la pupart, e la Republega del Congo, e 'l scorr anca in Angola per un tochell.

## Riferiment
*Britannica

## Alter proget
Židněves

**** a l'è un comun de la Cechia, part de la Boemia Central e del distret de Mladá Boleslav.

## Riferiment
*CCRE 

## Alter proget
Simetria

Per **simetria** se intend la presenza de ripetizzion in la forma geometriga de 'n quajcoss, che 'l sibia bidimensional o tridimensional. 

Pussee precisament, per simetria in matematega se intend un'operazzion che la moeuv un oget senza mudànn la forma e in simetria se intend la proprietà di fenomen fisegh de capità ancamò istess. In chimega se parla de simetria molecolar per i simetrie che gh'è in di molecole.

## Riferiment
*Treccani

## Alter proget

## Vos corelade
*Isometria
*Traslazzion (geometria)
*Riflession (geometria)
*Simetria animal
Isola Hans

L**'Isola Hans** (*Hans Ø* in danes, *île Hans* in frances, *Hans Island* in ingles, *Tartupaluk* in inuktitut e in groenlandes) a l'è un isolot indova che ghe viv nissun, sit in del canal Kennedy del strecc de Nares, in tra el Canada e la Groenlandia e l'è l'isola la pussee piscinina del strecc, dopo de l'Isola Crozier e de l'Isola Franklin.

Del 1972 a l'è stada al center de 'n conflit politegh in tra el Regn Danes e 'l Canada, desgià che el confin a l'era no partid ben: el conflit l'è stad ciamad "guerra del whiskey", desgià che i militar di do Stat lassaven per quei de l'alter di alcolegh. A la fin, in del 2022, i do part hann decidud de spartìss l'isoleta, inscì de dà un segond confin terrester al Canada. L'acord l'è stad ratifegad di parlament del Canada, de la Danimarca, de la Groenlandia e del Nunavut, e l'ha fad el terz confin de terra pussee curt del mond, quell pussee a Nord e, soratut, gh'ha dad un segond confin terrester sia al Canad, che prima el confinava domà cont i Stat Unid, che a la Danimarca, che prima la confinava domà con la Germania.

A l'è partida in tra la region canadesa de Qikiqtaaluk e in tra el comun groenlandes de Avannaata.

## Riferiment
*Canada, Denmark agree on a landmark deal over disputed Hans Island

## Alter proget

## Vos corelade
*Isola Beaumont (Groenlandia)
*Relazzion in tra el Canada e la Danimarca
Nunavut

El **Nunavut** (in lengua inuit *ᓄᓇᕗᑦ*) a l'è un territori del Canada, quell pussee gross e in alt, e anca quell men popolad, con di dimension che ghe corresponden a quei de l'Europa Ocidental. Destacad in del 1999 del Territori del Nord inscì de dà un'entità governada di inuit,  e l'è el cambi pussee grand a la cartina politega del Canada de l'amission de Terranoeuva. La soa capital a l'è Iqaluit.

## Riferiment
*[Treccani](https://www.treccani.it/enciclopedia/nunavut_(Dizionario-di-Storia)/)

## Alter proget

## Vos corelade
*Assemblea Legislativa del Nunavut
*Stema del Nunavut
*Premier del Nunavut
*Targhe de automobel del Nunavut
*Comissari del Nunavut
Machina de Cox-Zucker

La **machina de Cox-Zucker** a l'è un algoritm desvilupad del David A. Cox e del Steven Zucker e publegad in del 1979 in l'articol *Intersection numbers of sections of elliptic surfaces* e ciamad inscì in del 1984 del Charles Schwartz, che 'l revarda i grup de Mordell–Weil.

El nom el sona propi compagn de "cocksucker" o ben "vun che 'l ciucia el bigol", e l'è stad scernud di autor che, a havégh notad el son del meter insema i so nom, hann scernud de dà foeura un quajcoss inscì de dàgh 'sto nom chi.

## Riferiment
*The Cox-Zucker machine

## Vos corelade
*Teorema de la balla pelosa
*Anell de Cox
*Alternativa de Tits
Sintiglion

I **sintiglion**, o anca *basete*, a inn un poo de barba che la cress sota di cavei, vers di ganasse, denanz di oregge.

A segonda de la moda del period se podeven portà in varie manere o se portaven no: l'imperator Franzesch Isep d'Austria l'era cognossud per i so sintiglion che se tacaven ai barbis, menter l'Elvis Presley l'era inveci vist con di bei sintiglion in su 'na facia polida.

## Riferiment
*Treccani
Radioatività

La **radioatività**, o anca *decadiment radioativ* a l'è l'insema di process fisegh-nuclear che menen un nucli instabel a dà foeura energia in la forma de radiazzion. A l'è un process stocastegh, o ben, in bas ai teorie quantisteghe, a l'è no possibel prevedé de precis quand che un atom el decadarà, ma a l'è possibel dà di stime de massima, compagne de quelle de la costant de decadiment e de la emvita.

I decadiment pussee tipegh a inn quell alfa, quell beta e quell gamma.

## Riferiment
*Treccani

## Alter proget

## Vos corelade
*Cadena de decadiment
*Isola de stabilità
Responsabilità oggettiva

La **Responsabilità oggettiva** a l'è, in diritt, un tipo de responsabilità giuridega indova che 'l soggett l'è ciamaa a rispond de 'n fatt el sia staa faa con dolo o colpa. In la pupart di ordenament a l'è vista 'me ona robba de schivà, foeura che per di cas assee limitaa, 'me che la pò vess la responsabilità di gent de controllà i fiolitt, de 'n impresa che la vend di prodott particolar o quei che fann robb pericolos.

## Riferiment
*Britannica
Sistema Central Eletrigh

In la tecnega di ferrovie, soratut italiane, el se definiss 'me **Sistema Central Eletrigh** un sistema central che 'l dopera l'energia eletriga per fà moeuver i sistema de manoeuvra di treni, compagn di deviator, di segnai e di passagg a nivell.

In di Ferrovie del Stat Italian ghe n'è trii tipi:
*Sistema Central Eletrigh a leve individuai, indova che ogni *ent* l'è spostad deperlù de una leva
*Sistema Central Eletrigh a leve de itinerari, indova che ogni itinerari a l'è formad del spostà de una leva, che la garantiss che ghe sibien no di situazzion de ris'c
*Sistema Central Eletrigh a Itinerari, compagn de quell de prima, ma indova che se doperen i boton inveci che di leve

## Bibliografia
*Lucio Mayer, Impianti ferroviari. Tecnica ed esercizio, 3ª ed. a cura di Pier Luigi Guida ed Eugenio Milizia, Roma, Collegio Ingegneri Ferroviari Italiani, 2003
Insema per el Futur

**Insema per el Futur** (*Insieme per il Futuro* in italian) a l'è un grup parlamentar italian centrista, ativ tant 'me a la Cambra di Deputad che al Senad de la Republega e fad su el 22 de sgiugn del 2022, dopo che 'l dì prima el minister di afar forest, el Luigi Di Maio, l'haveva nonziad de mollà el Moviment 5 Stelle el dì prima, dopo di tension cont el leader Giuseppe Conte.

Ghe vann adree i ex minister Lucia Azzolina e Vincenzo Spadafora, i member del governo Dalila Nesci, Pierpaolo Sileri, Laura Castelli, Anna Macina e Manlio Di Stefano, oltra al questor de la Cambra Francesco D'Uva e ai eurodeputade Chiara Maria Gemma e Daniela Rondinelli.

In di elezzion politeghe italiane del 2022 corraran in la lista Impegn Civegh insema al Center Democrategh del Bruno Tabacci.

## Riferiment
*Scissione nel M5S, spunta un progetto centrista. Il ruolo chiave della legge elettorale
Všejany

**** a l'è un comun de la Cechia, part de la Boemia Central e del distret de Mladá Boleslav.

## Riferiment
*CCRE 

## Alter proget
Interrutor diferenzial

Un **interrutor diferenzial** a l'è un sistema che l'è bon de dervì un circuit eletrigh quand che 'l rileva che gh'è una corrent che la torna a terra inveci che per el neuter. 'Sto sistema chi a l'è bon de schivà vari infortuni dovud a la corrent, anca se minga tucc, desgià che se po comunque ciapà 'na bella scossa prima che 'l se ferma e se vun el toca i du condutor el fonziona no.

In la pupart de l'Europa ogni impiant el gh'ha de vesser protegiud cont un interrutor che 'l derva el circuit cont una corrent residual de 30 mA, in Nord America inveci a l'è mitud domà in di bagn, in cusina o in di sit indova che l'è pussee probabel havégh i man bagnade e ciapà la scossa, de solet cont una corrent in tra i 5 e i 10 mA. In India l'è obligatori sia a nivell general, con 100 mA de corrent, e de 10 mA indova che gh'è bagnad, menter 'l deventa de 30 mA indova che se doperen di arnes a man.

## Riferiment
*RCD Explained

## Alter proget

## Vos corelade
*Arnes de controll de l'isolament
*Rilevator d'arch
*Relé protetiv
*Interrutor magneto-termegh
*Trasformator isolad
Arma nuclear

Per **arma nuclear** se intend una quajsevoeul arma che la dopera i principi de la fission o de la fusion per fonzionà, squasi domà inscì de s'ciopà in d'una manera assee vigorosa, soratut per i so dimension, considerade armi de destrugament de massa.

Incoeu inn stade doperade in guerra domà un para de voeulte di Stat Unid contra i cità niponeghe de Hiroshima e Nagasaki.

## Riferiment
*DSS

## Alter proget

## Vos corelade
*Guerra nuclear
*Arma nuclear tatega
*Bomba atomega
*Bomba al cobalt
*Bomba al neutron
*Bomba a l'idrogen
*Teoria del mat
Interrutor magneto-termegh

L**'interrutor magneto-termegh** a l'è un interrutor che l'è bon de dervì un circuit quand che gh'è una situazzion de sora-corrent, o ben ghe passen trop ampere rispet a quell che 'l po ciapà in sigurezza, o de curt-circuit.

El sò nom el vegn del fonzionament: in cas de curt-circuit el se azziona a travers de un magnet, menter in cas de sora-corrent a l'è el scoldàss che 'l fà smorzà. In ògni cas, a l'è un sistema a leva che 'l tegn smorzad o pizzad.

Inventad de l'Hugo Stotz, l'ha sostituid in di impiant l'interrutor termegh e 'l fusibel. Incoeu l'è despess mitud insema a l'interrutor diferenzial.

## Riferiment
*Interruttore magnetotermico – che cos’è, a cosa serve e come funziona?
Diga di Tre Gole

La **Diga di Tre Gole** a l'è una diga fada su per la corrent in sul fium Azur in China, l'è anca la segonda diga la pussee granda del mond, dopo de la diga de Itaipú, e l'è bona de sodisfà el 3% di besogn de l'energia del Pajes.

## Riferiment
*Britannica

## Alter proget
Fotosintesi

La **fotosintesi** a l'è el process che doperen i piante verd e di alter organism per fà di sostanze organeghe, che doperen 'me nutriment, a partì del biossid de carboni e de l'agua, a doperà la lus del Sol 'me font de energia. 'Sto process chi l'è propi important per la vita in su la Terra, desgià che 'l dà foeura ossigen 'me prodot de scart.

## Riferiment
*Britannica

## Alter proget

## Vos corelade
*Clorofilla
*Piante C3
*Piante C4
*Chemiosintes
*Fotobiologia
*Ciclo del carboni
*Ciclo del Calvin
Dobbs v. Jackson Women's Health Organization

**Dobbs v. Jackson Women's Health Organization** a l'è stada una sentenza de gran importanza de la Cort Suprema di Stat Unid sortida el 24 de sgiugn del 2022 che l'ha reversad el dirit costituzzional a nivell federal a l'abort, garantid de Roe v. Wade e de Planned Parenthood v. Casey. 

El cas analizad a l'è quell de una lesg del Mississippi che l'ha proibid la pupart di abort dopo de quindes setimane. I cort pussee in bass hann sospendud quella lesg chi, desgià che i precedent de la Cort Suprema stabilissen un dirit a l'abort se 'l feto l'è minga bon de viver foeura del venter de la mam, protesgiud de l'emendament quell de quatordes.

La Cort l'ha acetad de scoltà el cas e l'ha sentid i argoment orai in del dicember 2021. El 2 de masg 2022 Politico l'ha publegad un sbozz de la sentenza che l'havaria reversad Roe v. Wade, confermada del giudes capo John G. Roberts e vint Stat hann preparad di lesg pussee stregge, con 13 che gh'hann di *lesg del grillet* che i ativarien in cas de reversadura.

Infin, hann decidud 5-3 che la Costituzzion la gh'ha minga dent un dirit a l'abort e che donca la parolla la gh'ha de tornà al popol, a travers di Stat. A scriver l'opinion de magioranza l'è stad el Samuel Alito, al che s'inn sgiontad  el Clarence Thomas, el Neil Gorsuch, el Brett Kavanaugh e l'Amy Coney Barrett. El giudes capo Roberts, a votà a favor de la lesg del Mississippi, l'ha scrivud una soa opinion in sul perchè quella lesg lì l'era costituzzional ma gh'è no besogn de reversà Roe e Casey, in bas al principi del stare decisis. Sonia Sotomayor, Elena Kagan e Stephen Breyer hann votad contra e hann scrivud un dissens.

## Riferiment
*Supreme Court overturns Roe v. Wade, ending right to abortion upheld for decades
*La decision

## Alter proget

## Vos corelade
*Whole Woman's Health v. Jackson
*United States v. Texas (2021)
Diego Velázquez

El **Diego Velázquez** (Sevilla, batezad el 6 de sgiugn 1599 - Madrid, 6 de avost 1660) a l'è stad un pitor spagnoeul, l'artista el pussee important a vesser a la curt del Felip IV de Spagna, vun di pussee gran representant del baroch.

## Riferiment
*Treccani

## Alter proget
Rabin

El **rabin** (de l'ebraich biblegh *רַבִּי*, o ben "maester mè") a l'è el minister del cult di sgiudee, oltra che maester de religion e, despess, guida de la comunità religiosa che ghe va adree. Vun el deventa rabin dopo havé studiad el Talmud e vesser ordenad de 'n olter rabin, o ben la Semikhah.

Ogni denominazzion ebraica la gh'ha di so regole e norme in sul rabinad, per esempi el giudaism ortodoss el recognoss no la possibilità de ordenà di done rabine, menter 'l giudaism conservator, el giudaism reformad e 'l giudaism recostruzzionista ja recognossen per varie reson, de lesg o de etica. Per el Talmud a l'è obligatori volzàss per rispet in di confront di rabit e de quei che studien la Torah, e in vari sistema i rabit poden scomunegà quei che i ingiurien.

## Riferiment
*[Treccani](https://www.treccani.it/enciclopedia/rabbino_(Dizionario-di-Storia)/)

## Alter proget

## Vos corelade
*Rabin capo
*Halakhah
*Beth Din
*Yeshivah
*Regina Jonas
*Studi de la Torah
*Cohen
Trii Principi del Popol

I **Trii Principi del Popol** (*三民主義*, *Sān Mín Zhǔyì* in chines) a inn un insema de penser politegh desvilupad del Sun Yat-Sen inscì de fà de la China un pajes liber, scior e potent, teoria mituda a la bas de la Republega de China, che incoeu la controlla Taiwan, e del Kuomintang.

A inn *Mínzú*, de solet voltad 'me nazzionalism, de intender 'me union de tucc i popoi de la China - representad di color de la bandera original de la Republega - al net de l'etnia, inscì de restà liber del domini forester, *Mínquán*, de solet voltad 'me democrazzia ma de intender pussee 'me "governo del popol", ispirad a quell ocidental ma con vari element ciapad de la coltura chinesa, de realizàss a travers de elezzion, votazzion de revoca, inizziativa e referendum e *Mínshēng*, de solet voltad 'me "governo per el popol", o ben el stà ben del popol, vist de tancc 'me una critega sia ai ecess del socialism che del capitalism senza regole, anca a travers di tasse de spirit georgista.

Desgià che 'l Sun l'è mort prima de definìj ben, el terz principi l'ha s'cepad i relazzion in tra el Kuomintang e 'l Partid Comunista Chines, desgià che i prim, sota la guida del Chiang Kai-shek, l'hann vist pussee 'me una forma de socialdemocrazzia indova che 'l Stat el garantiss a tucc di dirit, menter i segond, guidad del Mao Zedong, l'hann inveci vist 'me forma de sostegn al comunism o, comunque, che rivàgh di Trii Principi a l'è no evitabel.

## Riferiment
* Britannica

## Alter proget

## Vos corelade
* Inn nazzional de la Republega de China
Sadská

**** a l'è un comun de la Cechia, part de la Boemia Central e del distret de Nymburk.

El gh'ha el status de cità.
## Riferiment
*CCRE 

## Alter proget
Planned Parenthood v. Casey

**Planned Parenthood v. Casey** l'è staccia una sentenza prope 'mportanta de la Cort Suprema di Stacc Unicc in su l'abort, 'gnida foeu 'ndel 1992. A confermà ol dirit de abortì de la sentenza Roe v. Wade, l'ha levad via ol principe di trimester, a dì che se po abortì in libertà apena quand che ol feto l'è pioeu bon de viver foeura del venter de la mama, e anch ol scrutini strecc per i lesg in soeu l'abort.

A l'è staccia tolta via de la sentenza Dobbs v. Jackson Women's Health Organization del sgiugn 2022, che l'ha did che 'n de la Costituzzion a gh'è nissun dirit a l'abort.

## Riferimencc
*Ol test
Alessandro Rapinese

L**'Alessandro Rapinese** (Com, 26 de avril 1976) a l'è un politegh italian, sindegh de Com del 27 de sgiugn 2022.

## Biografia
Fioeul del Paolo Sandro e de la Maria Grazia Cattaneo, el se diploma in del 1995 'me perit industrial in del camp tessil e 'l studia per trii agn a la IULM, senza però laureàss.

El lavora per un para de agn in del setor tessil, in l'azienda de familia, per passà poeu al comercial in d'una soa azienda de informatega. In del 2002 el derva 'n agenzia imobiliar de che l'è a capo ancamò incoeu.

## Carrera politega
El se met dent de la politega scolastega sgiamò ai superior, e 'l entra in la politega de circoscrizzion apena rivad a la magior età. El deventa consejer comunal in del 2008 con la lista civega "Area 2010", dopo che 'l so candidad sindegh, elesgiud in del 2007, el se dimet, a lassà spazzi al prim di no elesgiud.

In del 2012 el corr con do liste civeghe, e 'l ciapa 3945 vot, o ben el 9,83%. In del 2017 el corr ancamò con la soa lista, che la riva prima 'me scerne, a ciapà el 23% di preferenze, ma ghe riva no al ballotagg.

El riva al ballotagg in di elezzion del 2022 cont el 27,32% di preferenze, a superà el candidad de center-destra, e l'è elesgiud infin sindegh al ballotagg del 26 de sgiugn contra la Barbara Minghetti de center-sinistra, a la soa terza candidatura, cont el 55% di vot.

## Riferiment
*Curriculum 
*Chi Sono - Rapinese
Leonardo Del Vecchio

El **Leonardo Del Vecchio** (Milan, 22 de masg 1935 - Milan, 27 de sgiugn 2022) a l'è stad un imprenditor italian, fondator de Luxottica e capo de la *holding* EssilorLuxottica, la pussee granda in del camp di oggiai e di lent, con pussee de 80'000 lavorent e 9'000 negozzi, oltra che gran azzionista de Covivio e di Assicurazioni Generali. L'è stad el segond om el pussee scior d'Italia, oltra che quell de 62 al mond.

## Bibliografia
*Tommaso Ebhardt, Leonardo Del Vecchio, Sperling & Kupfer, 2022, ISBN 9788820072124
Canzon contra l'agression comunista e russa

La **Canzon contra l'agression comunista e russa** (in chines *反共抗俄歌*, o ben *Fǎngòng kàng é gē*), ciamada anca *Combater el comunism* a l'è una canzon patriotega de la Republega de China scrivuda in di prim agn '50 del Chiang Kai-shek e musegada del Xiao Huahua, con l'obietiv de "promoeuver el sentiment anti-comunista contra l'Union sovietega". L'è stada obligatoria de imprender in di scoeule del 1952 al 1975.

## Test
El test in chines tradizzional l'è:

打倒俄寇，反共產，反共產
消滅朱毛，殺漢奸，殺漢奸
收復大陸，解救同胞，
服從領袖，完成革命；
三民主義實行，
中華民國復興；
中華復興，民國萬歲；中華民國萬萬歲！


Che 'l se traslitera:

Dǎdǎo é kòu, fǎn gòngchǎn, fǎn gòngchǎn,
Xiāomiè zhū máo, shā hànjiān, shā hànjiān,
Shōufù dàlù, jiějiù tóngbāo,
Fúcóng lǐngxiù, wánchéng gémìng;
Sānmín zhǔyì shíxíng, zhōnghuá mínguó fùxīng;
Zhōnghuá fùxīng, mínguó wànsuì; zhōnghuá mínguó wàn wàn suì!


Che 'l se volta 'me:

Abass i bandid russ, andee contra al comunism, andee contra al comunism!
Fee foeura Zhu e Mao, mazzee i traditor, mazzee i traditor
Ciapee el continent, salvee i noster compatriota
Scoltee el leader, menee inanz la revoluzzion
Implementee i Trii Principi del Popol
Fii su ancamò la Republega de China
Dee noeuva vita a la China, longa vita a la Republega, longa vita a la Republega de China


## Bibliografia
* Angela Lee. "Patriotic songs in primary school textbooks in Taiwan from 1949–1987" (PDF). Files.eric.ed.gov. Retrieved 26 April 2021.
Angol

Un **angol** a l'è, in matematega, la porzion de pian delimitada de do semi-rete, ciamad *spere*, che partissen del midem pont, ciamad *vertis*.

## Riferiment
*Britannica

## Alter proget

## Vos corelade
*Angol solid
Sandra Day O'Connor

La **Sandra Day O'Connor** (El Paso, 26 de marz 1930 - Phoenix, 1 de dicember 2023) a l'è stada una giurista statunitensa, giudes de la Cort Suprema del 1981 al 2006, quand che l'è andada in pension. Nomnada del Ronald Reagan e confermada del Senad senza vot contrari, l'è stada la prima dona a setà in la Cort pussee volta che la gh'è in di Stat Unid, l'è stada anca membra del Senad de l'Arizona cont i republegan del 1969 al 1975. L'è stada sostituida del Samuel Alito, nomnad del George W. Bush.

In del 2009 ghe dann la medaja presidenzial per la libertà.

## Riferiment
*Britannica

## Alter proget
Stare decisis

Quell del **stare decisis** a l'è un principi di ordenament de common law che 'l dis che un giudes el gh'ha de conformàss ai sentenze che gh'è prima se 'l cas menad inanz l'è istess de quell che l'è dree a giudegà, roba che, in di fat, la dà al precedent el roeul de font del dirit.

In linia de massima, el giudes inferior l'è semper oblegad a andàgh adree ai sentenze de quell che gh'è sora (l'inscì ciamad stare decisis *vertical*), menter l'oblegh de andàgh adree ai sentenze de 'n giudes de pari nivell el varia de ordenament a ordenament, ghe n'è de indova che l'è propi facoltativ a di alter indova che inveci ghe voeur di bone motivazzion per reversà un precedent.

## Bibliografia
*Alessandro Pizzorusso, Sistemi giuridici comparati. Giuffrè, 1998.

## Vos corelade
*Precedent
*Quieta non movere et mota quietare
Paolo Pilotto

El **Paolo Pilotto** (Verona, 13 de sgiugn 1960) a l'è un politegh italian, sindegh de Monscia del 28 de sgiugn 2022.

Docent de religion de mester, l'è stad anca vizepreside al Licee Classegh e Musegal Bartolomee Zucchi de Monscia, indova che l'è s'è diplomad. El scerniss de candidàss ai elezzion ministrative de Monscia in del 2022, sostegnud de la coalizzion de center-sinistra: ghe riva al ballotagg contra el sindegh sortent Dario Allevi e 'l vinc cont el 51% di vot.

## Riferiment
*Paolo Pilotto, chi è il nuovo sindaco di Monza: carriera, curriculum, partito
Georg Wilhelm Friedrich Hegel

El **Georg Wilhelm Friedrich Hegel** (Stocarda, 27 de avost 1770 - Berlin, 14 de november 1831) a l'è stad un filosof, academich e poeta todesch, considerad l'esponent el pussee grand de l'idealism todesch, e l'è anca vist 'me vun di studios pussee important de la filosofia del dirit e de la soa etica.

## Riferiment
*Treccani

## Alter proget

## Vos corelade
*Lineament de filosofia del dirit
*Cà de Hegel
*Premi Hegel
Catedral de Mren

La **Catedral de Mren** l'è una ciexa armena ind una citaa medievala abandonada ciamada Mren. L'è in la rejon turca de Kars, aprœv a'l confin cond l'Armenia, circa 1.5&nbsp;km a ovest del fium Akhurian.

L'è staita costruida intra ol 631 e 'l 639 del David Saharuni, un liad de l'Imperador Eracli, per celebrar la reconquista romana de Jerusalem ind el 628.


File:Cathedral of Mren and surroundings 01.jpg
File:Cathedral of Mren and surroundings 30.jpg
File:Cathedral of Mren and surroundings 28.jpg
File:Cathedral of Mren and surroundings 09.jpg
File:Cathedral of Mren and surroundings 04.jpg
File:Cathedral of Mren and surroundings 27.jpg
File:Cathedral of Mren and surroundings 25.jpg
File:Cathedral of Mren and surroundings 16.jpg


## Varda anca
* Ciexa de Odzun, una basilega contemporania cond un'arqitetura simila a Odzun, Armenia

## Leture in su l'argoment
* 
*  Maranci, Christina, "New Observations on the Frescoes at Mren," *[[Revue des Études Arméniennes]]* 35 (2013): 203–225.
*  Thierry, Michel and Nicole, "La cathédral de Mren et sa decoration," *Cahiers Archaéologiques* 21 (1971): 43–77.

## Ligam de fœra
* La Catedral de Mren in su *VirtualAni.org*
* The Cathedral of Mren ind la galleria fotografega del Gagik Arzumanyan
* ''Mren Cathedral''  ind i *Rensselaer Digital Collections*
* Modell 3D de Mren
Hafez

L**'Hafez** (Shiraz, 1315 - Shiraz, 1390) a l'è stad un mistegh e poeta persian, vun di pussee cognossud e che ghe pias a quei che parlen el persian. La sua oeuvera la pussee cognossuda a l'è el Divān e l'ha influenzad anca el Goethe.

## Riferiment
*Enciclopedia Iranega

## Alter proget

## Vos corelade
*Tomba de Hafez
Problema de Scunthorpe

Per **problema de Scunthorpe** se intend, in informatega, el blocà involontari de parolle, sit web, e-mail e roba compagna perchè el so test el gh'ha dent una stringa che l'è proibida, anca se el test l'è bon. El ciapa el nom de la citadina inglesa de Scunthorpe, che la gh'ha dent "cunt", o ben "brugna", e donca l'è stad despess blocad di filter.

Anca la cità de Penistone l'è despess vitima de 'sto efet, desgià che la gh'ha dent "penis", o ben bigol. Anca summa cum laude, o ben la laurea con lode, l'è despess blocada in del mond anglofon, desgià che "cum" el voeur dì sborradura.

## Riferiment
*TVTropes

## Vos corelade
*Efet Cupertino
Squasc

El **Squasc** a l'è un vesser mitologich de la tradizzion de la Lombardia oriental, piscinin, compagn de 'n sghirat ma cont el vis de om.

A l'è 'n poo a mità in tra un follet e 'n spirit gram compagn de l'om negher, desgià che l'è doperad per fà stremì i fiolit ma se cunta anca che 'l faga di scherz un poo a tucc, ma soratut ai sgiovin tosann.

L'è cognossud anca 'me Sanguanel, Sgranf, Farfarel, Ana Sosana.

## Bibliografia
*Federico Crimi e Giulio M. Facchetti, Il grande libro dei misteri della Lombardia risolti e irrisolti, Newton Compton, 2008 ISBN 978-88-541-1041-0.
HTML Form Protocol Attack

L**'HTML Form Protocol Attack**, ciamad anca *cross-protocol scripting*, a l'è un sistema de atach informategh descovert in del 2001 del Jochen Topf, part di exploit inter-protocoll, che 'l permet de doperà un comun browser per contatà di servizzi che doperen di protocoi fondad in sul test pian ASCII, compagn de  SMTP, NNTP, POP3, IMAP o IRC, roba che la podaria permeter de schivà di protezzion compagne di firewall che permeten no ai utent de foeura de doperà di servizzi. Di alter esempi, vist intorna al 2016, parlen de doperàll per robà di informazzion de Memcached e Redis, insema a 'n DNS rebinding.

## Fonzionament
HTTP a l'è un protocoll che 'l dopera el test pian, se donca el se manda un browser web in su 'n alter servizzi che doperen anca lor di protocoi a test pian a l'è possibel comunegà, anca se i do server se intendarann minga, desgià che doperen di comand diferent.

A bon cunt, per HTTP una risposta senza header a l'è considerada HTTP/0.9, standard pussee antigh e fad per fonzionà in sul telnet con comand de domà una riga.

A doperà un form con la codifega *multipart/form-data*, a l'è possibel mandà di dacc partid de linie noeuve, dacc che poden vesser vist de 'n alter server 'me di istruzzion, intant che i codes standard HTTP sarann ignorad.

### Superfiss d'atach
Cont un sistema compagn a l'è possibel contatà ogni servizzi che 'l dopera di protocoi compagn de HTTP che 'l computer ghe po rivàgh. El permetaria, per esempi, de gestì di caselle e-mail senza fàss notà, de comunegà con di server FTP o de mandà messagg a travers de IRC, el tut con di dacc che mostren che inn di azzion legitime. Se poden anca interrogà vari database, i che informazzion se poden mandà foeura con di àlter tecneghe.

## Reazzion
### Browser
La pupart di browser l'ha tacad a blocà i porte a ris'c de vesser doperade per 'sti atach chi, se se proeuva a rivàgh via HTTP. El prim a fàll l'è stad Netscape, a l'epoca de Mozilla, e poeu inn andad dree la pupart di alter produtor.

El Chrome, de la version 55, l'ha blocad el protocoll HTTP/0.9 in sui porte no doperade de solet per el trafegh web, inscì de sbassà pussee el ris'c.

### Alter
Vari prodot a ris'c hann tacad a recognosser i connession HTTP e a sarrà la comunicazzion se i rileva.

## Bibliografia
*The HTML Form Protocol Attack
*How to steal any developer's local database
Mississippi (fium)

El **Mississippi** a l'è un fium de l'America del Nord, che 'l nass in Minnesota del Lagh Itasca e poeu el traversa el Wisconsin, l'Iowa, l'Illinois, el Missouri, el Kentucky, l'Arkansas, el Tennessee, el Mississippi e, infin, el riva in Louisiana per rivà in del golf del Messich.

El so basin el pertoca la pupart di Stat Unid, a tocà 31 Stat, e anca, per un tochell, do province del Canada. El so numer de Strahler a l'è compagn de quell del Nil, o ben 10.

## Riferiment
*Treccani

## Alter proget
Mar di Caraib

El **Mar di Caraib** a l'è un mar tropical de tipo mediterrani, part de l'Ocean Atlantich, sit a sud-est del golf del Messich.

Cont una superfis de 2'754'000 km2 e 'na profondità massima de 7'686 meter, i so isole pussee important a inn i Gran Antille, i Antille Piscinine, i Bahams e i Turks e Caicos. El pertoca i Stat de Antigua e Barbuda, Barbados, Belize, Colombia, Costa Rica, Cuba, Giamaica, Grenada, Guatemala, Haiti, Honduras, Messich, Nicaragua, Panama, Republega Dominicana, Saint Kitts e Nevis, Saint Vincent e Grenadine, Saint Lucia, Stat Unid, Trinidad e Tobago, Turks e Caicos e Venezuela
 
## Riferiment
*[Treccani](https://www.treccani.it/enciclopedia/mare-dei-caraibi_(Dizionario-di-Storia)/)

## Alter proget